ธปท.คุมดอกเบี้ยจำนำเล่มรถ หลังผู้บริโภคจ่ายสูง 65% ต่อปี
วันนี้ (27 ม.ค.2562) ผู้สื่อข่าวรายงานว่า ธนาคารแห่งประเทศไทย เปิดเวทีชี้แจงหลักเกณฑ์กำกับดูแลธุรกิจที่มีทะเบียนรถเป็นประกัน ซึ่งมีการคาดการณ์ว่า จะบังคับใช้ในเดือน ก.พ.นี้ เพื่อแก้ปัญหา กรณีผู้บริโภคถูกเรียกเก็บค่าใช้จ่ายซ้ำซ้อน รวมดอกเบี้ยแล้วสูงกว่าร้อยละ 65 ต่อปีสำหรับหลักเกณฑ์กำกับดูแลธุรกิจที่มีทะเบียนรถเป็นประกันซึ่งคาดว่าจะประกาศลงราชกิจจานุเบกษาสิ้นเดือนนี้ ส่งผลให้ผู้ประกอบการธุรกิจดังกล่าว ต้องมาขอใบอนุญาตประกอบกิจการ ภายใน 60 วัน พร้อมกับปฏิบัติตามเงื่อนไขและข้อกำหนดอย่างเคร่งครัด มิฉะนั้น ระวางโทษปรับ และอาญา ตามระดับความรุนแรงโดยเฉพาะการกำหนดเพดานคิดดอกเบี้ยรวมค่าธรรมเนียม และค่าใช้จ่าย ต้องไม่เกินร้อยละ 28 ต่อปี ยกเว้น กรณีมีค่าติดตามทวงหนี้ อากรแสตมป์ การเช็คคืน ซึ่งต้องไม่เกิน 200 บาทต่อครั้ง หรือ กรณีมีค่าใช้จ่ายเพิ่มเติม ที่ผู้ใช้บริการยินยอมนอกจากนี้ ผู้ประกอบการต้องไม่คิดค่าใช้จ่ายเพิ่มเติมหากลูกค้าไถ่ถอนสินเชื่อก่อนครบกำหนด และต้องแจกแจงค่าใช้จ่ายแต่ละงวดอย่างชัดเจน ควบคู่กับการติดตามทวงถามหนี้อย่างเหมาะสม และรายงานทางการเงินมายังแบงก์ชาติทุกปีวจีทิพย์ พงษ์เพ็ชร ผู้ช่วยผู้ว่าการสายนโยบายสถาบันการเงิน ธนาคารแห่งประเทศไทย ยอมรับถึง ข้อมูลที่ผู้บริโภคบางส่วน ถูกคิดดอกเบี้ยรวมค่าใช้จ่ายสูงถึง ร้อยละ 65 ต่อปี จึงผลักดันประกาศหลักเกณฑ์กำกับดูแลกิจการดังกล่าว เพื่อลดปัญหาหนี้นอกระบบทั้งนี้ หลังการประชุมชี้แจงและรับฟังผู้ประกอบการพบว่ามีความซับซ้อนในรายละเอียดของธุรกิจ เช่น ผู้ประกอบการโรงสีข้าว โรงงานน้ำตาล ใช้ทะเบียนรถเป็นหลักประกัน เพื่อให้เงินกู้ชาวไร่อ้อย ซื้อเครื่องจักรทางการเกษตร และรถแทรกเตอร์ ซึ่งแบงก์ชาติ ยืนยันให้ทุกคนปฏิบัติตามกฎหมายที่เกี่ยวข้องตามที่กำหนด
ธนาคารแห่งประเทศไทย เปิดเวทีชี้แจงหลักเกณฑ์กำกับดูแลธุรกิจที่มีทะเบียนรถเป็นประกัน ซึ่งคาดว่าจะบังคับใช้ในเดือน ก.พ.นี้ เพื่อแก้ปัญหาผู้บริโภคถูกเรียกเก็บค่าใช้จ่ายซ้ำซ้อน รวมดอกเบี้ยสูงกว่าร้อยละ 65 ต่อปี
จำนำ,ทะเบียนรถ,ธนาคารแห่งประเทศไทย,สินเชื่อ,ThaiPBSnews,ไทยพีบีเอส,ข่าวไทยพีบีเอส,ThaiPBS